
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2346 

30 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση λειτουργίας Εθνικού Τυπογραφείου και έκ¬ 
δοσης Φύλλου Εφημερίδος της Κυβερνήσεως το 
Σάββατο 31 Οκτωβρίου και την Κυριακή 1 Νοεμ¬ 


βρίου 2015. 1 

Καθορισμός αμοιβών δικαστικών επιμελητών. 2 

ΑΠΟΦΑΣΕΙ Σ 

Αριθ. 2343 (1) 


Έγκριση λειτουργίας Εθνικού Τυπογραφείου και έκδο¬ 
σης Φύλλου Εφημερίδος της Κυβερνήσεως το Σάβ¬ 
βατο 31 Οκτωβρίου και την Κυριακή 1 Νοεμβρίου 2015. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

(α) του Κώδικα Νομοθεσίας για την Κυβέρνηση και 
τα Κυβερνητικά Όργανα (Π.δ. 63/2005, Α' 98), και ιδίως 
του άρθρου 90, 

(β) του Ν. 3469/2006 (Α' 131), και ιδίως του άρθρου 12, 
παρ. 3 αυτού, 

(γ) του Π.δ. 24/2015 (Α' 20) «Σύσταση και μετονομασία 
Υπουργείων, μεταφορά της Γενικής Γραμματείας Κοι¬ 
νωνικών Ασφαλίσεων», όπως ισχύει, 

(δ) του Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

2. Την υπ’ αριθ. Υ21/06.10.2015 (Β' 2144) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Εσωτερικών και Διοικητικής Ανασυγκρό¬ 
τησης, Χριστόφορο Βερναρδάκη». 

3. Το γεγονός ότι με την παρούσα απόφαση δεν προ- 
καλείται πρόσθετη δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε τη λειτουργία του Εθνικού Τυπογραφείου 
και την έκδοση της Εφημερίδος της Κυβερνήσεως το 
Σάββατο 31 Οκτωβρίου και την Κυριακή 1 Νοεμβρίου 
2015, λόγω εκτάκτων αναγκών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 
-♦- 

Αριθ. 76297 (2) 

Καθορισμός αμοιβών δικαστικών επιμελητών. 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρων 49 και 50 -όπως τροπο¬ 
ποιήθηκε με την υποπαράγραφο Γ.3 της παραγράφου 
Γ του Ν. 4336/2015 (Α' 94) του Ν. 2318/1995 «Κώδικας 
Δικαστικών Επιμελητών» (Α' 126). 

2) Το Π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά όργανα» (Α' 98). 

3) Την υπ’ αριθ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

4) Το υπ’ αριθ. 4184/29-9-2015 έγγραφο της Ομοσπον¬ 
δίας Δικαστικών Επιμελητών Ελλάδος. 

5) Το υπ’ αριθ. 1427/5-10-2015 έγγραφο της Ένωσης 
Ελληνικών Τραπεζών και 

6) Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

Καθορίζουμε τις αμοιβές των δικαστικών επιμελητών 
για τις πράξεις που ενεργούν, όπως παρακάτω: 

Α. ΕΠΙΔΟΣΗ 

1. Για κάθε μία επίδοση δικογράφου ή οποιουδήποτε 
άλλου εγγράφου και τη σύνταξη της σχετικής έκθεσης 
σε: 

• τριάντα πέντε ευρώ (35,00 €) από 0 έως 10 χλμ. (Α' 
Ζώνη) 

• πενήντα πέντε ευρώ (55,00 €) από 11 έως 30 χλμ. 
(Β' Ζώνη) 

• εβδομήντα τρία ευρώ (73,00 €) από 31 έως 60 χλμ. 
(Γ' Ζώνη) 

• ενενήντα πέντε ευρώ (95,00 €) από 61 και άνω χλμ. 
(Δ' Ζώνη). 

Σε περίπτωση επίδοσης έξω από τον νομό που έχει 
την έδρα του ο δικαστικός επιμελητής ή η αστική εται¬ 
ρεία των επιμελητών η αμοιβή της Δ' Ζώνης διπλασι¬ 
άζεται. 

Για επίδοση σε νησί ή σε διαφορετικό νησί από εκεί¬ 
νο στο οποίο διατηρεί το γραφείο του ο δικαστικός 
επιμελητής, ή έχει την έδρα της η αστική εταιρεία δι¬ 
καστικών επιμελητών, η αμοιβή του είναι αυτή της Δ' 
Ζώνης, υπολογιζόμενων και των πόσης φύσεως εξόδων. 

2. Στις πιο πάνω περιπτώσεις η χιλιομετρική απόστα¬ 
ση υπολογίζεται από την έδρα του Πρωτοδικείου στην 
περιφέρεια του οποίου είναι διορισμένος και διατηρεί 
το γραφείο του ο δικαστικός επιμελητής ή είναι η έδρα 
της αστικής εταιρείας των δικαστικών επιμελητών. 

3. Η αμοιβή του μάρτυρα που συμμετέχει στη θυρο- 
κόλληση κάθε εγγράφου υπολογίζεται στα δέκα ευρώ 
( 10,00 €). 

4. Σε περίπτωση που η επίδοση ματαιωθεί από λόγο 
ανεξάρτητο από τη θέληση του δικαστικού επιμελητή, 
λαμβάνει αυτός το 75% του ποσού της πιο πάνω αμοιβής. 

5. Η αμοιβή για την επίδοση με ηλεκτρονικά μέσα 
σύμφωνα με την παρ. 5 του άρθρου 122 του Κ.Πολ.Δ. 
καθορίζεται σε είκοσι πέντε ευρώ (25,00 €). 

Β. ΚΑΤΑΣΧΕΣΗ 

1. Για την ενέργεια αναγκαστικής ή συντηρητικής κα¬ 
τάσχεσης σε εξακόσια εξήντα ευρώ (660,00 €). 

2. Αν με την ίδια έκθεση κατάσχεσης κατάσχονται 
περισσότερα από ένα ακίνητα, πλοία ή αεροσκάφη, ο 
δικαστικός επιμελητής λαμβάνει χωριστή αμοιβή για 
κάθε ένα από αυτά και συγκεκριμένα: 

• από το δεύτερο μέχρι και το τρίτο ακίνητο, ολόκλη¬ 
ρη την πιο πάνω αμοιβή 

• από το τέταρτο έως και το δέκατο ακίνητο, το 1/2 
της πιο πάνω αμοιβής 

• από το ενδέκατο ακίνητο και άνω. το 1/3 της πιο 
πάνω αμοιβής. 

Γ. ΠΛΕΙΣΤΗΡΙΑΣΜΟΣ 

Για τη σύνταξη κάθε αποσπάσματος κατασχετήριας 
έκθεσης αρχικού ή επαναληπτικού πλειστηριασμού ή 
αναπλειστηριασμού σε τετρακόσια ευρώ (400,00 €). 

Αν το απόσπασμα κατασχετήριας έκθεσης αφορά 
διενέργεια πλειστηριασμού δικαστικής διανομής κατά 
το άρθρο 484 του Κ.Πολ.Δ. και στην περίπτωση του 
άρθρου 1021 του ίδιου Κώδικα ή με άλλη διάταξη νόμου 
καθορίζεται η ίδια πιο πάνω αμοιβή. 

Δ. ΕΚΤΕΛΕΣΕΙΣ 

I. Γενικά 

α) Αν το αντικείμενο της εκτέλεσης δεν αφορά κατά¬ 
σχεση αλλά αφαίρεση, αποβολή, εγκατάσταση, μεσεγ¬ 
γύηση, προσωπική κράτηση, απογραφή κινητών, διαπι- 
στωτική έκθεση ή όποια άλλη πράξη εκτέλεσης, για τη 
ενέργεια καθεμιάς από αυτές η αμοιβή του δικαστικού 
επιμελητή καθορίζεται σε τριακόσια ευρώ (300,00 €) και 
προσαυξάνεται ανάλογα με τις δυσχέρειες που εμφα¬ 
νίζονται στην απασχόληση του δικαστικού επιμελητή 
μετά από συμφωνία με τον εντολέα του. 

β) Όταν πρόκειται για περιγραφή και εκτίμηση στις 
περιπτώσεις των άρθρων 484 και 1021 του Κ.Πολ.Δ. ή 
άλλης διάταξης νόμου, η αμοιβή του δικαστικού επιμε¬ 
λητή καθορίζεται σύμφωνα με τις παραγράφους 1 και 
2 του Β Κεφαλαίου για την κατάσχεση. 


γ) Όταν η εκτελούμενη απόφαση με προσωπική κράτη¬ 
ση αφορά χρηματική ικανοποίηση, καθορίζεται σύμφωνα 
με την παράγραφο 1 του Β Κεφαλαίου και προσαυξά¬ 
νεται ανάλογα με τις δυσχέρειες που εμφανίζονται και 
την απασχόληση του δικαστικού επιμελητή, μετά από 
συμφωνία με τον εντολέα του. 

II. Δικαιώματα μαρτύρων 

Τα δικαιώματα μαρτύρων που προσλαμβάνει ο δικα¬ 
στικός επιμελητής και συμμετέχουν σε πράξη εκτέλε¬ 
σης, υπολογίζονται για κάθε έναν στα πενήντα ευρώ 
(50,00 €). 

III. Ματαίωση εκτέλεσης 

Ο δικαστικός επιμελητής, πριν την έναρξη της εκτέλεσης 
είναι υποχρεωμένος να ζητήσει από εκείνον κατά του 
οποίου στρέφεται αυτή, οικειοθελή συμμόρφωση προς τα 
διατασσόμενα από τον εκτελούμενο τίτλο και τη σχετική 
επιταγή. Στην περίπτωση αυτή καθώς καν σε κάθε περί¬ 
πτωση που υποχρεωθεί να αποχωρήσει λόγω ματαίωσης 
της εκτέλεσης πριν την έναρξη της, για λόγους ανεξάρ¬ 
τητους από τη θέληση του, ο δικαστικός επιμελητής δι¬ 
καιούται το μισό των πιο πάνω αμοιβών του. 

Εάν όμως έχει ήδη αρχίσει η εκτέλεση και διακοπεί 
για λόγους ανεξάρτητους από τη θέληση του δικαστικού 
επιμελητή, που αναγράφονται στη σχετική έκθεση του, 
τότε δικαιούται ολόκληρο το ποσό της αμοιβής του. 

Ε. ΓΕΝΙΚΑ ΘΕΜΑΤΑ 

α) Για έρευνα στα βιβλία μεταγραφών, υποθηκών, κα¬ 
τασχέσεων και διεκδικήσεων, για διαπίστωση της περι¬ 
ουσιακής κατάστασης εκείνου κατά του οποίου στρέ¬ 
φεται η εκτέλεση, δικαιούται ο δικαστικός επιμελητής 
ως αμοιβή τριάντα ευρώ (30,00 €) και επιπλέον το ποσό 
της παραγράφου 1 του Α Κεφαλαίου (κατά περίπτωση). 

Την ίδια αμοιβή δικαιούται και για την έρευνα μη¬ 
τρώων αεροσκαφών, αυτοκινήτων, νηολογίων, ναυτικών 
υποθηκολογίων και λοιπών δημοσίων βιβλίων για δια¬ 
πίστωση της περιουσιακής κατάστασης εκείνου κατά 
του οποίου στρέφεται η εκτέλεση. 

β) Αν η πράξη εκτέλεσης ή άλλη πράξη διαρκέσει 
περισσότερο από μια ημέρα, τότε για κάθε επιπλέον 
ημέρα απασχόλησης, ο μεν δικαστικός επιμελητής δι¬ 
καιούται εξήντα ευρώ (60,00 €), ο δε μάρτυρας τριάντα 
ευρώ (30,00 €). 

γ) Αν η επίδοση ή η εκτέλεση γίνεται νύχτα ή Κυριακή 
ή άλλη κατά νόμο εξαιρετέα ημέρα, σύμφωνα με τις 
διατάξεις των άρθρων 125 και 929 παρ. 3 του Κ.Πολ.Δ. ή 
άλλης διάταξης νόμου, η αμοιβή του δικαστικού επιμε¬ 
λητή καθώς και των προσώπων που συμμετέχουν στις 
πράξεις προσαυξάνεται κατά 75%. 

δ) Για κάθε φύλλο αντιγράφου έκθεσης από το αρχείο 
που εκδίδει ο δικαστικός επιμελητής δικαιούται πέντε 
ευρώ (5,00 €). 

ε) Σε περιπτώσεις κατά τις οποίες ο δικαστικός επιμε¬ 
λητής αντιμετωπίζει δυσχέρειες στις επιδόσεις ή εκτε¬ 
λέσεις καθώς και στις λοιπές πράξεις, η αμοιβή του 
μπορεί, μετά από έγγραφη συμφωνία με τον εντολέα 
του, να είναι μεγαλύτερη από την καθοριζόμενη σύμφω¬ 
να με τα ανωτέρω. Σε κάθε περίπτωση η επιπλέον αυτή 
αμοιβή δεν βαρύνει αυτόν στον οποίο γίνεται η επίδοση 
ή κατά του οποίου στρέφεται η εκτέλεση. 

στ) Γ ια την παραλαβή πιστοποιητικού βαρών ή άλλων 
αναγκαίων για την πρόοδο της διαδικασίας αναγκαστι¬ 
κής εκτέλεσης εγγράφων, καθώς και για την κατάθεση 
αντιγράφου έκθεσης επίδοσης διαταγής πληρωμής, 

σύμφωνα με το άρθρο 630Α του Κ.Πολ.Δ., ο δικαστικός 
επιμελητής δικαιούται αμοιβή ίση με αυτή της επίδοσης. 

Οι ανωτέρω αμοιβές προεισπράττονται και το ποσό της 
κάθε πράξης αναφέρεται με ποινή ακυρότητας στην πρώτη 
σελίδα της κάθε έκθεσης σε ευκρινές και διακριτό πλαίσιο. 

Η παρούσα απόφαση δεν εφαρμόζεται στις περιπτώ¬ 
σεις στις οποίες ο εντολέας υπάγεται στις διατάξεις 
του Κώδικα Είσπραξης Δημοσίων Εσόδων (Ν.δ/μα 356/ 
1974) όπως ισχύει. 


Η ισχύς της παρούσας απόφασης αρχίζει από 1.1.2016. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2015 

01 ΥΠΟΥΡΓΟΙ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΑΝΑΠΛΗΡΩΤΗΣ 

ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΥΠΟΥΡΓΟΣ ΟΙΚΟΝΟΜΙΚΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΐ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ΐ") 


Ηλεκτρονική Διεύθυνση: ήί1ρ://νννννν.β1.9Γ - ε-σιαϊΙ: ννθόιπ3δ1βι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02023463010150004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































